CELEX: 62013TN0409
Language: mt
Date: 2013-08-02 00:00:00
Title: Kawża T-409/13: Rikors ippreżentat fit- 2 ta’ Awwissu 2013 — Companhia Previdente e Socitrel vs Il-Kummissjoni

14.12.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 367/30
            
         Rikors ippreżentat fit-2 ta’ Awwissu 2013 — Companhia Previdente e Socitrel vs Il-Kummissjoni
   (Kawża T-409/13)
   2013/C 367/53
   Lingwa tal-kawża: il-Portugiż
   
      Partijiet
   
   
      Rikorrenti: COMPANHIA PREVIDENTE — Sociedade de Controle de Participações Financeiras, SA (Lisbona, il-Portugall) u SOCITREL — Sociedade Industrial de Trefilaria, SA (Trofa, il-Portugall) (rappreżentanti: D. Proença de Carvalho, J. Caimoto Duarte, F. Proença de Carvalho u T. Luísa Faria, avukati)
   
      Konvenuta: Il-Kummissjoni Ewropea
   
      Talbiet
   
   
               —
            
            
               tiddikjara r-rikors ammissibbli u fondat;
            
         
               —
            
            
               tannulla d-Deċiżjoni tad-Direttorat Ġenerali għall-Kompetizzjoni tal-Kummissjoni Ewropea D/2013/048425, tal-24 ta’ Mejju 2013, dwar ir-rifjut għal tnaqqis minħabba assenza ta’ kapaċità kontributtiva, tal-multa imposta fuq SOCITREL taħt ksur tal-proċedura skont l-Artikolu 101 TFUE u l-Artikolu 53 tal-Ftehim ŻEE, li ddikjarat ukoll li COMPANY PREVIDENTE hija responsabbli in solidum għall-ħlas ta’ din il-multa;
            
         
               —
            
            
               tapplika fir-rigward tar-rikorrenti t-tnaqqis tal-multa, minħabba assenza ta’ kapaċità kontributtiva.
            
         
      Motivi u argumenti prinċipali
   
   Insostenn tar-rikors tagħhom, ir-rikorrenti jinvokaw żewġ motivi.
   
               1.
            
            
               L-ewwel motiv ibbażat fuq ksur mill-Kummissjoni Ewropea tal-obbligu ta’ motivazzjoni taħt l-Artikolu 296 TFUE, minħabba li ma ħaditx inkunsiderazzjoni l-provi mressqa mill-grupp COMPANHIA PREVIDENTE dwar l-insolvenza tagħha
               
                           —
                        
                        
                           Ir-rikorrenti jallegaw li kien hemm ksur tal-Artikolu 296 TFUE, minħabba li r-rifjut tat-tnaqqis tal-multa minħabba assenza ta’ kapaċità kontributtiva ma kienx sostanzjat b’mod xieraq, peress li ma humiex analizzati speċifikament il-kundizzjonijiet li, skont il-prattika deċiżjonali tal-Kummissjoni Ewropea (b’mod partikolari, skont il-punt 35 tal-Linji Gwida għall-kalkolu tal-multi imposti skont l-Artikolu 23(2)(a) tar-Regolament (KE) Nru 1/2003 (1), iktar ’il quddiem il-“Linji Gwida”), u skont il-ġurisprudenza tal-qrati tal-Unjoni Ewropea dwar l-insolvenza, għandhom ikunu sodisfatti sabiex jingħata tnaqqis tal-multa f’dan il-kuntest, u sa fejn l-argumenti invokati minn COMPANHIA PREVIDENTE matul il-proċedura inkwistjoni quddiem il-Kummissjoni Ewropea ma ġewx indirizzati b’mod xieraq, f’dak li jikkonċerna l-osservanza ta’ dawn il-kundizzjonijiet mill-grupp COMPANHIA PREVIDENTE.
                        
                     
         
               2.
            
            
               It-tieni motiv ibbażat fuq żball ta’ fatt, żball manifest ta’ evalwazzjoni u ksur tal-prinċipju ta’ proporzjonalità, minħabba li l-Kummissjoni ma kinitx naqqset il-multa minħabba assenza ta’ kapaċità kontributtiva tal-grupp COMPANHIA PREVIDENTE
               
                           —
                        
                        
                           Ir-rikorrenti jallegaw li kien hemm żball ta’ fatt, żball manifest ta’ evalwazzjoni u ksur tal-prinċipju ta’ proporzjonalità, peress li l-fatti rilevanti kollha ma ġewx ikkunsidrati b’mod xieraq u minħabba li l-provi prodotti minn COMPANHIA PREVIDENTE ma ġewx eżaminati adegwatament matul il-proċedura ta’ reviżjoni tal-multa minħabba assenza ta’ kapaċità kontributtiva, skont l-punt 35 tal-Linji Gwida, u l-multa baqgħet waħda li tmur lil hinn mill-possibbiltajiet finanzjarji attwali tal-grupp COMPANHIA PREVIDENTE.
                        
                     
         Barra minn hekk, ir-rikorrenti jitolbu skont l-Artikolu 261 TFUE, it-tnaqqis, minħabba assenza ta’ kapaċità kontributtiva, tal-multa imposta fuq SOCITREL, li COMPANY PREVIDENTE hija responsabbli in solidum għaliha.
   
      (1)  ĠU 2006, C 210, p. 2.